  Наталья Тетерина Ижкарысь Виктор Бочкарёвлэсь кырӟанъёссэ трос аръёс ӵоже ни удмурт эстрадаысь тросэз артистъёс быдэсъяло. Нош таяз ардэ со ачиз «Элькуновидение-2018» вожвылъяськонэ  Октябрь ёрослэсь пыриськыны малпаз.  Кызьы вераз Виктор Бочкарёв ивортодэтъя «Удмуртия» агентстволы, ӧнерезъя со слесарь-инструментальщик, 30 арлэсь ятыр «Аксион» заводын ужа. Нош кырӟанэн 2004-тӥ арысен тунсыкъяськыны кутскиз, соку нырысетӥ гожтэм крезьгурзэ удмурт кырӟасьлы Анна Плотниковалы кузьмаз. Со сяна, крезьгурчиен кылдытэм кырӟанъёсты Геннадий Ганьков, Иван Котельников, Алёна Тимерханова но мукетъёсыз быдэсто.  Туннэ нуналлы крезьгурчилэн шыкысаз ог 70 удмурт но 30 пала ӟуч кырӟанъёс. «Элькуновидениын» быдэстоно ужзэ Виктор Бочкарёв кемаласен малпаз ни, но куараен юри конкурслы гожтӥз. Мон со кырӟанэз гожтыса вуттӥ вал, но нокытчы сётыса ӧй вутты. Арня талэсь азьвыл гинэ минусовкаен плюсовка гожтӥ мон сое. Монэ ӵектӥзы бере, мыным со кырӟан туж сюлэмыя, соин ик малпай сое кырӟаны. Со кырӟан улон сярысь, ӝожгес мылкыдо. Гожъякум но, аслам синкылиосы потыса гожъяй Виктор Бочкарёв, «Элькуновидение» пыриськисьПусъём, «Элькуновидение» вожвылъяськонэ Виктор Бочкарёв азьвыл аръёсы пыриськылӥз ни. Конкурсэз ортчытъяны кутскыку, крезьгурчи ужъюлтошеныз ӵош сцена вылэ потаз. Соку сокем ӟеч возьматӥськыны ӧз кылды, техникая но шугъяськонъёс кылдӥзы, шуэ кырӟась. Со малпамтэ шорысь луиз. Мон уг ик тодӥськы вал, мар со сыӵе «Элькуновидение». Мыным ӵектӥзы но, мынӥм но мынӥм. <…> Милям заводын пуктэм кырӟан вал эктонэн. Ми кык кузя заводысь нылэн ик кырӟаны кулэ вал. Милям отын цехысь ужасьёс пиналъёсызгес эктон пуктэмын вал. Монэ отчы пыртӥзы вал, но мар ке но ӧзгес пӧрмы Виктор Бочкарёв, «Элькуновидение» пыриськисьСо сяна, Виктор Бочкарёв «Элькуновидение» крезьгурчи сямен но пыриськиз. Кылем арын кырӟанзэ Ижкарысь Октябрь ёросысь «Тюрагай» ансамбль быдэстӥз.  Ватсалом, «Элькуновидение» конкурсэ пыриськыны куриськонъёс 21 ёросъёсысь но каръёсысь кырӟасьёслэсь вуизы.  Тодэ вайытом, 6-тӥ коньывуонэ «Мынам Удмуртие» телерадиокомпаниын куриськон сётэм вань коллективъёсты но нимаз кырӟасьёсты учкозы. Тужгес кужмооссэ, тунсыкооссэ кыкетӥ люкетаз лэзёзы, со 20-тӥ коньывуонэ «Аксион» культура дворецын ортчоз. Собере 12 устоосыз конкурслэн финалаз потозы, со 4-тӥ шуркынмонэ телеканаллэн меӵак эфираз мыноз. Тегъёс: Лулчеберет Ижкар Удмуртия кырӟан Элькуновидение  